Kendelse om hvorvidt en videooptagelse med lyd, personbårne lydoptagelser og optagelser af rumaflytninger af tiltaltes samtaler og kontakt med en infiltrator, PET-agent, under tiltaltes... Vis mere
Ret: Retten i Glostrup (1. instans)
Faggruppe: Straffesag — Nævningesag
Sagsemner: Efterforskning og straffeproces;
Liv og legeme;

/

DOMSRESUMÉ  

30 JUNI 2023
RETTEN I GLOSTRUP

Kendelse om bevisførelsen i sag om
drabet i Park i By
_______________________________________
Dom afsagt: 30. juni 2023

Sagsnummer: SS 13311/2022

Sagen kort fortalt

En 29-årig mand er tiltalt for drabet på en 32-årig kvinde i Park
i By. Drabet fandt sted den 4. november 2016. Sagen behandles
som nævningesag.

Forsvareren har under sagen protesteret imod, at lydoptagelser
af samtaler mellem tiltalte og en politiagent og politiagentens
forklaring i retten kan indgå som bevis i sagen. Samtalerne har
fundet sted i Enner Mark Fængsel, hvor den tiltalte var indsat
til afsoning af en dom, og hvor politiagenten også blev indsat
under foregivende af være varetægtsfængslet. Samtalerne har
endvidere fundet sted i Nørre Snede Fængsel, hvor
politiagenten efter sin ”løsladelse” besøgte tiltalte fire gange.

Retten har bestemt, at lydoptagelserne og politiagentens
forklaring i det væsentlige kan indgå i sagen som bevis.

Rettens begrundelse fremgår af kendelsen.

Der er berammet nyt retsmøde den 27. september 2023

Afgørelsesdato

Kendelsen blev afsagt af Retten i Glostrup den 30. juni 2023